**DRAGI UČENICI, RODITELJI**

Shodno novonastaloj situaciji vezano uz COVID-19, nastava na daljinu odvija se već drugi tjedan. Svjesni smo da je situacija teška i stresna te da nismo naviknuti na ovakav način rada. Naše Ministarstvo je uložilo napor i trud kako djeca ne bi bila uskraćena za pravo na obrazovanje te kako bi ovu nastavnu godinu priveli kraju.

Većina naših učenika (za pohvalu) vrlo je ozbiljno shvatila i prihvatila ovakav način rada u virtualnim učionicama.

No, postoji manji broj učenika (prema našem praćenju) koji je prekid odvijanja nastave u školi shvatio kao „odmor“ učenika.

Sukladno preporuci Ministarstva obrazovanja i znanosti za učenike predmetne nastav objavljujemo novi raspored sati, odnosno virtualnog zvona, u virtualnim učionicama. Raspored **ostaje školski**, kao i do sada, ali sa kraćim trajanjem. Isto tako ostaju one **iste smjernice** koje smo već objavili (*zadaci i njihovo rješavanje na tjednoj osnovi, a školski sat za ''konzultacije''*).

Učenici u razrednoj nastavi ostaju po ustaljenom rasporedu i dogovoru, tj. praćenje HRT programa i dogovor s razrednim učitečjicama, odnosno predmetnim za engleski jezik, talijanski i vjeronauk.

Raspored sati u virtualnim učionicama (od 30.ožujka 2020. do daljnjega):

**1.sat 9,00-9,25**

**2.sat 9,30-9,55**

**3.sat 10,00-10,25**

**4.sat 10,30-10,55**

**5.sat 11,00-11,25**

**6.sat 11,30-11,55**

**7.sat 12,00-12,25**

**UČENICI SU DUŽNI**

* svakog jutra pojaviti se u virtualnim učionicama – **PREMA RASPOREDU**
* evidentirati svoje sudjelovanje potvrdom na objavu učitelja sa sadržajem dotičnog predmeta

**VAŽNO JE DA BUDEŠ DOBRO INFORMIRAN I DA ZNAŠ KOJE SU TVOJE OBVEZE ZA SVAKI PREDMET**

* učenici koji ne evidentiraju svoje sudjelovanje **BITI ĆE IM EVIDENTIRAN IZOSTANAK**
* učenici po napucima učitelja izvršavaju svoje obveze (obrađuju gradivo, rješavaju postavljene zadatke, vode bilješke, ispunjavaju radne bilježnice…i sve ostalo što od njih zahtijevaju predmetni učitelji)

**DRAGI UČENICI – NALAZITE SE U SITUACIJI DA SAMI MORATE BRINUTI O SVOM UČENJU I PRI TOME NE ZABORAVITE DA SU TVOJI UČITELJI UVIJEK UZ TEBE**

* učiteljima se uvijek možete obratiti za pomoć tražeći dodatna pojašnjenja, postavljati pitanja bilo kroz virtualnu učionicu ili putem privatnih poruka u dogovoreno vrijeme – **ONI SU TVOJA PODRŠKA**
* zadatke rješavajte u dogovoru s učiteljima

**NAPRAVI TJEDNI PLAN, ODREDI VRIJEME KAD ĆEŠ IZVRŠAVATI ZADATKE, PRIDRŽAVAJ SE ROKOVA**

**POŠTOVANI RODITELJI**

Molimo sve roditelje/skrbnike da naputke o odvijanju nastave na daljinu prihvate kao dio obveze pomoći svojoj djeci i učiteljima u cilju dobrobiti svih.

Roditelji su dužni voditi brigu o izvršavanju obveza djeteta u virtualnim učionicama, kao i o primjerenom komuniciranju.

Roditelji će biti obavještavani o učenikovim aktivnostima nastave na daljinu od strane razrednika.

**SVE DALJNJE UPUTE VEZANE ZA NASTAVU NA DALJINU BITI ĆE NA OVIM STRANICAMA**